Resep: WaterblommetjiebredieWaterblommetjies Foto: http://smashingcapetown.blogspot.com/ Voorbereiding: 30 minute en 4 ure kooktyd Bestanddele: 2 kg waterblommetjies growwesout 3 groot uie, gekap 150 ml olie 15 ml botter 1,5 kg skaapnek of -rib 3 groot aartappels, in blokkies gesny sout en witpeper Metode: 1. Gooi die vars waterblommetjies die vorige aand al in ŉ bak water. Strooi ŉ bietjie growwesout bo-oor en laat dit staan sodat al die vuiligheid kan loskom. Spoel die blommetjies die volgende oggend goed onder lopende water af, breek die harde kroonblare buite-om elke blommetjie af en breek elke blommetjie middeldeur. Blansjeer* die blommetjies. 2. Braai die uie in die botter en olie tot goudbruin, voeg dan die vleis by en braai tot dit ŉ mooi ligtebruin kleurtjie het. Bedek die vleis met water en kook dit oor ŉ matige hitte totdat die vleis van die bene afval. 3. Voeg die blommetjies en die aartappels by en kook tot sag. Geur met sout en witpeper na smaak. *Blansjeer die waterblommetjies deur dit vir 2 minute in kokende water te dompel en dan dadelik in ŉ bak yswater uit te skep. WENK: Jy kan ook ŉ bietjie suurlemoensap bo-oor uitdruk net voor jy die borde tafel toe dra. Hierdie resep is oorspronklik gepubliseer in die boek Makietie deur die Kokkedoor-wenners Tiaan Langenegger & Mynhardt Joubert Uitgewer: Human & Rousseau Prys: R265-00* *Prys onderhewig aan verandering